Publication: Magyar Közlöny
Issue: MK-1999-54 (Year: 1999, Number: 54)
Era: 1990-2004
Section: GSZT 31. §-ának (1) bekezdésére — a földgáz díjának szabályozásáról szóló 11/1999. (III. 19.) GM rendelet (a továbbiakban: Rendelet) egyes rendelkezéseit a következők szerint módosítom:
Paragraph Index: 951

(3) A Rendelet 7. §-ának (13) bekezdése a következőképpen módosul: „(13) Ha a (3) bekezdés szerinti fogyasztó gázmérőjének névleges teljesítménye a beépített gázüzemi berendezések névleges teljesítményeinek összegéhez viszonyítva 15%-nál nagyobb, a fogyasztó kezdeményezheti a gázmérő cseréjét a gyártási méretsorozatnak megfelelő típusú és teljesítményű gázmérőre. A fogyasztói kezdeményezést a gázszolgáltató, a rendelkezésére álló műszaki adatok figyelembevételével (beépített gázmérő névleges teljesítménye, üzemelő berendezések száma, teljesítménye, éves gázfelhasználás stb.) köteles 30 napon belül felülvizsgálni. A felülvizsgálat után a szolgáltató a fogyasztást a műszakilag indokolt gázmérő teljesítményének megfelelő tarifával köteles elszámolni. Ha a szolgáltató a felülvizsgálat alapján kicseréli a gázmérőt az új gázmérő beszerzésének költsége a gázmérő tulajdonosát terheli. A fenti mérőcserével kapcsolatos gázmérőkötés kialakításának költsége a fogyasztót terheli, kivéve, ha a gázszolgáltató az indokolt gázmérőcserét 3 hónapon belül nem hajtja végre. Mérőcsere esetén a földgázfogyasztás elszámolásához újonnan beépíthető gázmérők névleges teljesítményét e rendelet 4. számú melléklete tartalmazza.”

Source: https://magyarkozlony.hu/hivatalos-lapok/fda9a184b43c9afae195b2779cc7f464e566236d/dokumentumok/92db45559141236eada35eea0bc8e39fbc125314/letoltes